След Младотурската революция тържествено слиза в Сяр с четата си. Дори и при Хуриета капитан Александрос продължава да тероризира българските села, тъй като серският гръцки комитет е уплашен да не би да се засили противопатриаршисткото движение и патриаршистките български села да последват примера на Елшан и да преминат към Българската екзархия. От 21 до 25 август 1908 г. обикаля с андартите си селата Орляк, Сякавец, Мерджан, Мъклен, Долно Караджово, Долна Камила, Горна Камила, Календра и Хомондос и навсякъде заплашва със смърт всички, които биха се осмелили да се обявят против гръцката църква.